પંચમહાલ જિલ્લાના શહેરા નજીકથી પસાર થતી પાનમ નદીની રેતીની ચારેતરફ માંગ હોવાથી આ રેતીના વેચાણ માટે ચોક્કસ કાર્યવાહી દ્વારા લિઝ અપાતી હોય છે અને લિઝધારક ને નક્કી કરેલી રકમ ચૂકવી ટ્રક, ટર્બો ,ડમ્પર કે ટ્રેકટર જેવા વાહનો મારફતે ગેટપાસ બનાવી તેનું વહન કરવામાં આવતું હોય છે,આ ગેટ પાસમાં વાહનમાં કેટલુ વજન ભરવામાં આવ્યું છે તેની પણ એન્ટ્રી કરવામાં આવે છે પરંતુ નિયમ કરતા વધુ વજન ની રેતી કે અન્ય ખનીજ ભરી ખનિજચોરો સરકારને ચૂનો લગાવતા હોય છે,ખનિજચોરી ના અનેક કિસ્સા પંચમહાલ જિલ્લામાં ખાણ ખનીજ વિભાગ દ્વારા ઝડપી લેવામાં આવતા જ હોય છે ત્યારે જીલ્લા ખાણ ખનીજ અધિકારી શેખ ના માર્ગદર્શન હેઠળ જુદી જુદી ટિમો બનાવી ચેકીંગ હાથ ધરતા જિલ્લાના જુદાજુદા વિસ્તારોમાંથી 9 ટ્રક અને એક ટ્રેકટર સહિત રૂપિયા 1 કરોડ ઉપરાંત ના વાહનો મારફતે કરાતી સાદી રેતી, પથ્થરપાવડર અને બ્લેક રબલની ખનીજ ચોરી ઝડપી લેવામાં આવી હતી.